“منی هرا چه کُرّگیا دُمب پِر نبوتگ.”
 رجانک: “شیردل بلوچ”
 مردیا هرے دیت که گِلانی تها پَسِّتگ اَت و هر ي
 واهند چه آیی ي کشّگا در منتگ ات.مردا گوشت کمَکے بکنون؛هَر ي
 دُمب ئی گپت و زُپِّت ئی؛گون بازین زُپّگان هر ي دُمب سِست .هر ي هدابُنذ زهر گِپت و گوشت ئی: “تاوان ئی بد ئے.”مرد دَر شُت و تنکے ي تها پُتِرت
 بلے تنک بُنبَند اَت.مردا لوگے ي توکا کُپّ کت.لوگا گیمّارین جنینے حوض ي کِرّا نشتگ ات
و چیزّے شودگا ات.چه همے جاکا و در ي برَمشا جنین دلاپ بوت و چُکّ ئی کپت.لوگ ي واهُند هم گون هر ي واهندا همراه بوت و مرد ي تاچینگا لگّ اِت .مرد چه ترسا بان ي سرا سر کپت.بلے راه نیست ات.مردکا چه بان ي سرا تنکے ي تها کُپّ کت که اے تنکا کوّاسے ي لوگ ات.لوگ ي ساهگا ورنایے ئا وتی نادراهین پت واپینتگ ات دان آیی ي باریگ ببیت و کوّاس ي گْوَر ئی ببارْت.مرد برابر همے نادرا ه ي سرا کپت و پیرمرد هما دمانا مرت.ورنایین چُکّ گون هر ي واهند و لوگ ي واهندا مردک ي رندا کپت گون.مردک تچگ ي پُرّا گون رهگوزین یهودیے ئا جنگ ئی وارت و دَور ئی دات.داری چُنڈُکے یهودی ي چمّا شُت و کور ئی کت.اے هم هونریچان و گریوانا گون مردک ي تاچینوکان هوار بوت.مرد چه بازین تچ و تاچان بیزار بوت وت ئی قاضی ي لوگا رسینت که: “من تئی میارون.”اے دمانا قاضی گون جنینے ئا خلوت کنگا ات.قاضیا دیست که من پاشْک بوتون.چه وتی رسوایی ي بیمّا مرد ي بُن بوت.وهدے قاضی مرد ي هالا سهیگ بوت مدّعی ئی توکا لوٹایینت انت.پیسرا چه یهودی ئی جُست کت.یهودیا گوشت:”اے مردا منی چمّ کور کتگ.من قصاص لوٹون.”
 قاضیا گوشت:”یهودیانی خونبها نیم انت.من باید انت تئی اے دگه چمّا کور بکنون دان تو مرد ي یک چمّے کور کت بکن ئے.”یهودیا چار ات منا فایدگے نرسیت وت ئی کِرّا کشّ ات.قاضیا یهودی پنجاه دینار جرمانه پِر کُت.پِت مرتگین ورنا قاضیا لوٹا یینت.ورنایا گوشت:”اے مرد منی پت ي چکّا کپتگ و کشتگ ئی.باید انت قصاص ببیت.”قاضیا گوشت:تئی پت نادراه بوتگ. و نادراهین مردم ي ارزشت،سلامتین مردمانی نیم انت.انصاف ي حکم همیش انت که اے مرد ي پت هما جاها بوَپسیت و تو چه بان سرا آیی سرا کُپّ بکن ئے بلے هنچو که یک کپّے ي ساه ئی بگِر ئے.”ورنایا هم چار اِت که سَر بگوزون بهتر انت.قاضیا حکم دات ورنایا سی درهم جرمانه پِر ببیت که مفتا شکایت ئی کتگ.و قاضیا په مرتگین جنین ي مردا حکم دات که قصاص هما وهد ئی روا انت که کار ي تاوان دیگ مبیت.هنّی اے مرد باید انت تئی جنین ي سانگا بکنت دان دگه چُکّے تئی جنین ي لاپا بدات.تو باید انت وتی جنین ي سَونان(طلاق) بدے ئے.”مردا جاک جت و گون قاضیا هبر په هبر بوت.یکپارگی هر ي واهند پاد آتک و در ي نیمگا تَتک.قاضیا جاک جت و گوشت ئی:”اً مرد! اوشت. نی تئی باریگ انت.”
 هر ي واهندا تجگ ي پُرّا گوشت:”منا شکایت نیست.من روان لهتے مردم درگیجان که گواهی بدینت “منی هرا چه کُرّگیا دُمب پِر نبوتگ.”